Pielikums Nr.9
Publisko iepirkumu likuma 9. panta kārtībā
„ Zāles pļaušanas pakalpojuma nodrošināšana Jaunpiebalgas apvienības pārvaldes teritorijā”
(ID Nr. CNJAP 2026/06) nolikumam

Līguma projekts
IEPIRKUMA LĪGUMS Nr._____
Zāles pļaušanas pakalpojuma nodrošināšana Jaunpiebalgas apvienības pārvaldes teritorijā 

Jaunpiebalgas pagastā, Cēsu novadā              
 Līguma parakstīšanas datums ir pēdējā pievienotā droša elektroniskā paraksta un tā laika zīmoga datums

Cēsu novada pašvaldība, reģistrācijas Nr. 90000031048, juridiskā adrese: Raunas iela 4, Cēsis, Cēsu novads, LV-4101, tās iestāde Cēsu novada Jaunpiebalgas apvienības pārvalde, reģistrācijas Nr. 90000031033, Gaujas iela 4, Jaunpiebalga, Jaunpiebalgas pagasts, Cēsu novads, LV – 4125,  tās __________ personā, kas rīkojas uz Cēsu novada Jaunpiebalgas apvienības pārvaldes nolikuma pamata (turpmāk – PASŪTĪTĀJS), no vienas puses, un
__________ reģistrācijas Nr. _______________ adrese __________, tās _________________ personā, kas rīkojas uz __________pamata (turpmāk – IZPILDĪTĀJS),  no otras puses, abi kopā turpmāk līgumā sauktas – Puses, katra atsevišķi – Puse, 
pamatojoties uz Publisko iepirkumu likuma 9. panta kārtībā iepirkuma „Zāles pļaušanas pakalpojuma nodrošināšana Jaunpiebalgas apvienības pārvaldes teritorijā”, ID Nr. CNJAP 2026/06, noslēdz šādu līgumu (turpmāk – Līgums):
1. Līguma priekšmets
1.1. Pasūtītājs uzdod un Izpildītājs apņemas veikt zāliena pļaušanu ar raideri, trimmeri un mazo pļaušanas tehniku, (turpmāk – Darbi) saskaņā ar šo Līgumu un tā pielikumiem.
1.2. Parakstot šo Līgumu, Izpildītājs apliecina, ka tam ir visas nepieciešamās atļaujas, apliecības un/vai sertifikāti, kā arī Darbiniekiem ir visas nepieciešamās iemaņas un zināšanas, kas nepieciešamas pilnīgai paredzēto darbu veikšanai.
1.3. Darbu apjoms un prasības Darbu izpildei noteiktas tehniskajā specifikācijā (Līguma 1. pielikums).
1.4. Pasūtītājs negarantē Līguma izpildi pilnā apjomā un saglabā tiesības izmainīt kopējo Darbu apjomu atkarībā no nepieciešamības.
1.5. Izpildītājs par saviem līdzekļiem nodrošina visu nepieciešamo Darbu veikšanai – darbaspēku, tehniku, darbarīkus, materiālus, tehnikas līdzekļus u.c.
1.6. Izpildītājs ir pilnībā atbildīgs par Latvijas Republikā spēkā esošo satiksmes noteikumu un darba drošības normatīvo aktu ievērošanu Darbu veikšanas laikā. 
1.7. Darbu veikšanas termiņš ir no Līguma spēkā stāšanās brīža līdz 2026.gada 30.oktobrim. Līgums stājas spēkā  ar tā abpusējas parakstīšanas brīdi un ir spēkā līdz Pušu saistību pilnīgai izpildei.
2. Līguma summa, darbu pieņemšana un norēķinu kārtība
2.1. Cena par vienu vienību m2  ir _________ EUR bez PVN atbilstoši Līguma 2. pielikumam.
2.2. Līguma kopējā summa par kvalitatīvi un savlaicīgi izpildītajiem Darbiem nevar pārsniegt 15 000 EUR (piecpadsmit tūkstoši euro un 00 centi),  bez pievienotās vērtības nodokļa
2.3. Līguma summā ir ietvertas visas ar Darbu izpildi saistītās izmaksas, t.sk. transporta izdevumi, materiālu izmaksas, nodokļi (izņemot pievienotās vērtības nodokli), darbaspēka izmaksas, kā arī visi riski un citas izmaksas, kas ir nepieciešamas Izpildītājam, lai nodrošinātu kvalitatīvu Līguma izpildi.
2.4. Faktiskā līguma summa ir atkarīga no Pasūtītājam faktiski nepieciešamā Darbu apjoma un līdz ar to tā var nesasniegt Līguma 2.2. punktā noteikto maksimālo pieļaujamo Līguma summu. Pasūtītājam nav pienākuma nodrošināt Izpildītājam Darbus maksimālās Līguma summas apmērā. Ja samaksa par Pasūtītāja uzdevumā izpildīto konkrēto Darbu apjomu Līguma darbības laikā nesasniedz Līguma 2.2. punktā norādīto maksimālo līguma summu, Izpildītājam nav tiesību celt jebkādas pretenzijas un prasības pret Pasūtītāju attiecībā uz šo apstākli. 
2.5. Pasūtītājs maksā par Izpildītāja kvalitatīvi izpildītiem faktiski veiktajiem Darbiem, pamatojoties uz Pušu parakstīto Darbu pieņemšanas – nodošanas aktu pēc katra darba uzdevuma izpildes un Izpildītāja izrakstīto rēķinu par iepriekšējā mēnesī izpildītiem Darbiem 20 (divdesmit) kalendāro dienu laikā pēc Izpildītāja rēķina saņemšanas, ar bezskaidras naudas norēķinu Izpildītāja rēķinā norādītajā bankas kontā.
2.6. Izpildītājs rēķinu sagatavo elektroniskā formātā (datnes formātā XML) un iesniedz Pasūtītāja eAdresē _DEFAULT@90000091033, rēķina laukā Piezīmes (Note) obligāti norādot “90000091033, Jaunpiebalgas apvienības pārvalde”.
2.7. Rēķinā jānorāda veikto Darbu faktiskais apjoms, Līguma numurs, datums, summa, Izpildītāja banka un bankas numurs. 
3. Darbu nodošana un pieņemšana
3.1. Izpildītājs Darbus uzsāk ne vēlāk kā 24 stundu laikā pēc Pasūtītāja Darba uzdevuma saņemšanas.
3.2. Darbus Izpildītājs veic tikai pēc Pasūtītāja atbildīgā pārstāvja mutiski vai rakstiski izteiktiem norādījumiem. Pasūtītājs neapmaksā Izpildītāja veiktos Darbus, kurus Pasūtītāja atbildīgais pārstāvis Izpildītājam nav iepriekš norādījis.
3.3. Izpildītāja veiktajiem Darbiem ir jāatbilst Līgumā, tā pielikumos, un normatīvajos aktos noteiktajām prasībām un jābūt izpildītiem kvalitatīvi.
3.4. Katru mēnesi pēc Darbu pabeigšanas tiek noformēts un abu Pušu parakstīts faktiski izpildīto darbu nodošanas – pieņemšanas akts.
3.5. Pasūtītāja atbildīgā persona divu darba dienu laikā pēc akta saņemšanas veic darbu izpildes pārbaudi un paraksta nodošanas – pieņemšanas aktu. Gadījumā, ja Pasūtītāja atbildīgais pārstāvis, apsekojot Darbu veikšanas vietu konstatē, ka Darbi netiek veikti atbilstoši Līgumam, tā pielikumiem un normatīvajiem aktiem, par to tiek paziņots Izpildītājam, iebildumi tiek fiksēti defektu aktā, kuru paraksta Pasūtītāja atbildīgā persona un Izpildītāja pilnvarotā persona. Aktā konstatētās nepilnības jānovērš 2 dienu laikā pēc tā parakstīšanas. Ja Izpildītājs neierodas uz defektu akta sagatavošanu, Pasūtītājs ir tiesīgs sagatavot defektu aktu vienpusēji, un tas ir saistošs arī Izpildītājam.
3.6. Izpildītājs defektu aktā norādītajā termiņā, par saviem līdzekļiem novērš defektu aktā konstatētos nekvalitatīvos un/vai līdz galam nepadarītos Darbus, kā arī novērš konstatētos Darbu trūkumus, un atkārtoti veic Darbu nodošanu, vai rakstveidā iesniedz Pasūtītājam motivētu atteikumu novērst trūkumus vai nepilnības.
3.7. Gadījumā, ja Izpildītājs neceļ iebildumus, tomēr nav novērsis aktā konstatētos nekvalitatīvos un/vai līdz galam nepadarītos Darbus noteiktajā termiņā, Pasūtītājs ir tiesīgs to novēršanu veikt patstāvīgi vai pieaicinot trešās personas. Izpildītājs šādā gadījumā atlīdzina Pasūtītājam visus šajā sakarā radušos zaudējumus.
3.8. Darbu pieņemšanas – nodošanas akts ir spēkā, ja to ir parakstījuši Pasūtītāja un Izpildītāja atbildīgie pārstāvji.
3.9. Izpildītie Darbi netiek pieņemti un apmaksāti, ja tie neatbilst Pasūtītāja izvirzītajām kvalitātes prasībā un faktiski izpildītajiem apjomiem, Līgumam un tā pielikumam, kā arī normatīvo aktu prasībām.
4. Izpildītāja saistības
4.1. Izpildītājs apņemas:
4.1.1. Darbu izpildē ievērot Līguma pielikumā iekļautās prasības un Pasūtītāja atbildīgā pārstāvja norādījumus;
4.1.2. Darbus veikt pienācīgā kvalitātē un termiņā, atbilstoši šim Līgumam un tā pielikumiem, Darbu izpildē ievērojot Latvijas Republikā spēkā esošos normatīvos aktus un saistošos noteikumus, kas regulē Līgumā noteikto Darbu veikšanu;
4.1.3. Pamatojoties uz Pušu parakstītiem Darbu pieņemšanas – nodošanas aktiem pēc katra darba uzdevuma izpildes, iesniegt Pasūtītājam rēķinu veikto Darbu apmaksai;
4.1.4. Segt visus zaudējumus, kas Pasūtītājam radušies, Izpildītājam neievērojot Līguma tā pielikumu noteikumus;
4.1.5. Ne vēlāk kā 3 (trīs) darba dienu laikā rakstiski brīdināt Pasūtītāju par neparedzētiem apstākļiem, kuri radušies pēc Līguma noslēgšanas no Izpildītāja neatkarīgu apstākļu dēļ, un kuri var ietekmēt veicamo Darbu kvalitāti, termiņu un šā Līguma noteikumu izpildi;
4.1.6. Veicot Darbus, izmantot speciāli šim nolūkam apmācītu un kvalificētu personālu, specializētus transporta un tehniskos līdzekļus, ievērojot Latvijas Republikā spēkā esošo normatīvo aktu prasības;
4.1.7. Ievērot visus Pasūtītāja atbildīgā pārstāvja iebildumus un aizrādījumus, likvidēt visus norādītos trūkumus, ja šie trūkumi, iebildumi un aizrādījumi ir pamatoti un tie nav pretrunā ar Līguma 1.pielikumā iekļautajām prasībām;
4.1.8. nodrošināt, ka līguma izpildē netiek izmantotas Krievijas Federācijas un Baltkrievijas Republikas izcelsmes preces un pakalpojumi. Ja nepieciešams Izpildītājs pēc Pasūtītāja pieprasījuma iesniedz izcelsmi apliecinošus dokumentus.
4.1.9. Darbu veikšanas laikā nodrošināt transporta un gājēju kustības drošību.
4.1.10. Izpildītājs ir atbildīgs par trešajām personām nodarītiem zaudējumiem Darbu veikšanas laikā.
4.2. 10 (desmit) kalendāro dienu laikā no Līguma spēkā stāšanās, pirms Darbu uzsākšanas veikt vispārējo civiltiesiskās atbildības apdrošināšanu par Līguma darbības periodu, kas nodrošina to zaudējumu atlīdzību, kuri var rasties Izpildītāja darbinieku darbības vai bezdarbības rezultātā; 
4.3. Visos gadījumos, ja Darbu izpildes gaitā, vai pieņemot paveiktos Darbus Pasūtītāja atbildīgais pārstāvis konstatē izpildīto Darbu neatbilstību Līguma nosacījumiem, Izpildītājs to novērš par saviem līdzekļiem abpusēji norunātā termiņā.
4.4. Cilvēka traumu, kas radušās Izpildītājam nepiemēroti veicot Darbus, darbarīku, materiālu, tehnisko līdzekļu un cita īpašuma bojāšanas vai iznīcināšanas, vai zuduma risku uzņemas Izpildītājs. 
4.5. Gadījumā, ja tiek bojāti vai iznīcināti Pasūtītāja vai trešo personu kustamie vai nekustamie īpašumi, tai skaitā vides objekti, Izpildītājs sedz zaudējumus vai tos atjauno par saviem līdzekļiem.
5. Pasūtītāja saistības
5.1. Pasūtītājs apņemas:
5.1.1. Pieņemt izpildītos Darbus saskaņā ar Līguma noteikumiem, iepriekš pārliecinoties par to kvalitāti un faktiski izpildīto Darbu apjomu;
5.1.2. Samaksāt Līguma pielikumā noteikto cenu par kvalitatīvu Darbu izpildi Līgumā noteiktajā termiņā;
5.1.3. Pēc Izpildītāja pieprasījuma sniegt tam visu Pasūtītāja rīcībā esošo vispārpieejamo informāciju, kas Izpildītājam nepieciešama Līgumā noteikto Darbu izpildei.
5.2. Pasūtītāja atbildīgajam pārstāvim jebkurā laikā ir tiesības veikt Darbu kvalitātes pārbaudi visā šī Līguma darbības laikā.
5.3. Pasūtītājam ir tiesības neveikt apmaksu par veiktajiem Darbiem, ja dokumentāli ar defektu aktu, kas sagatavots Līguma 3.4. punktā noteiktajā kārtībā, konstatēta Darbu neatbilstoša kvalitāte, līdz šo trūkumu novēršanai ar Izpildītāja paša spēkiem un līdzekļiem abpusēji norunātā termiņā.
5.4. Pasūtītājs nodrošina Izpildītāja veikto Darbu kontroli un kvalitātes pārbaudi, apstiprinot paveikto ar atbildīgā pārstāvja parakstu Darbu pieņemšanas-nodošanas aktā.
6. Pušu atbildība
6.1. Puses saskaņā ar Latvijas Republikā spēkā esošajiem normatīvajiem aktiem savstarpēji ir materiāli atbildīgas par Līguma saistību pārkāpšanu, Pusei vai trešajām personām nodarīto kaitējumu, t.sk., cilvēku veselībai un dzīvībai, kas radušies Darbu izpildes laikā, vai nekvalitatīvi veikto vai neveikto Darbu izpildes dēļ.
6.2. Par katru nokavēto samaksas dienu Izpildītājam ir tiesības pieprasīt Pasūtītājam maksāt līgumsodu 0,1 % apmērā no termiņā nesamaksātā rēķina summas, bet ne vairāk kā 10 % no nesamaksātā rēķina summas. Līgumsoda samaksa neatbrīvo Pasūtītāju no Līgumā noteikto saistību izpildes pienākuma.
6.3. Ja Izpildītājs neveic Darbus vai neuzsāk to veikšanu (savlaicīgi) Tehniskajā specifikācijā, Līgumā, Darba uzdevumā noteiktajā apjomā un termiņā, vai citā termiņā, par kuru Puses ir vienojušās, Pasūtītājam ir tiesības pieprasīt Izpildītājam maksāt līgumsodu 100,00 EUR (viens simts euro, 00 centi) apmērā par katru nokavēto Darbu izpildes vai uzsākšanas dienu. 
6.4. Ja Izpildītājs nepilda Līgumu vai atsakās no tā izpildes vai ja Līgums tiek pārtraukts (izbeigts) Izpildītāja vainas dēļ, t.sk., Izpildītāja vienpusēja atkāpšanās no līguma, Izpildītājs maksā līgumsodu Pasūtītājam 10% no neizpildītās līguma summas.
6.5. Izpildītājam aprēķināto līgumsodu Pasūtītājs ir tiesīgs ieturēt no Izpildītājam izmaksājamām summām. 
7. Nepārvaramas varas apstākļi
7.1. Puses tiek atbrīvotas no atbildības par daļēju vai pilnīgu Līgumā noteikto saistību neizpildi, ja saistību izpilde nav iespējama nepārvaramas varas dēļ, kuras darbība ir sākusies pēc Līguma parakstīšanas un kuru Puses nevarēja iepriekš paredzēt un novērst ar jebkādām saprātīgām darbībām. Pie šādiem apstākļiem pieder – valsts pārvaldes, pašvaldību institūciju pieņemtie lēmumi, kuri ierobežo vai izslēdz Līguma izpildes iespējas, tiesas pieņemtie lēmumi, masu nekārtības, banku bankroti, dabas katastrofas (ugunsnelaime, plūdi utt., kas ir saitīti ar Līguma izpildes nodrošināšanu).
7.2. Pusei, kurai saistību izpildē iestājušies nepārvaramas varas apstākļi, par to rakstveidā jāziņo otrai Pusei, norādot šos apstākļus, to iestāšanās laiku un iespējamo izbeigšanos ne vēlāk kā triju kalendāro dienu laikā no to iestāšanās dienas.
7.3. Pēc nepārvaramās varas apstākļu izbeigšanās Puses rakstiski vienojas par Līguma darbības termiņa pagarināšanu vai arī tā darbības izbeigšanu. Līguma darbības termiņš var tikt pagarināts uz laiku, kas vienāds ar laiku, uz kādu bija iestājušies nepārvaramas varas apstākļi. Ja nepārvaramas varas apstākļi ilgst vairāk nekā 1 mēnesi, tad Puses rakstiski vienojas par turpmāko Līguma darbību vai tā pārtraukšanu, negaidot nepārvaramas varas apstākļu izbeigšanos.
8. Līguma grozīšana un izbeigšana
8.1. Līguma grozījumus ierosina tā Puse, kas saskata grozījumu nepieciešamību, iesniedzot grozījumu ierosinājuma pamatojumu. Līgumu groza un/vai papildina, Pusēm noslēdzot rakstisku vienošanos, kas kļūst par Līguma neatņemamo sastāvdaļu.
8.2. Lemjot par Līguma grozījumu veikšanu, Puses ievēro Publisko iepirkumu likuma 61.panta noteikumus. Pusēm ir tiesības veikt Līguma grozījumus, nemainot Līguma vispārējo raksturu, veidu un mērķi un, ja grozījumi atbilst vienam no šādiem gadījumiem:
8.2.1. grozījumi ir nebūtiski;
8.2.2. grozījumi ir būtiski un tiek izdarīti Publisko iepirkumu likuma 61. panta trešajā daļā minētajos gadījumos;
8.2.3. grozījumi tiek izdarīti Publisko iepirkumu likuma 61. panta piektajā daļā minētajā gadījumā neatkarīgi no tā, vai tie ir būtiski vai nebūtiski.
8.3. Saskaņā ar Publisko iepirkumu likumu Pasūtītājs Līguma izpildes laikā pieļauj neatkarīgi no tā, vai tie ir būtiski vai nebūtiski grozījumu veikšanu šādos gadījumos:
8.3.1. grozījumi ir nebūtiski, atbilstoši Publisko iepirkumu likuma 61. panta pirmās daļas 1. un 2. punktam;
8.3.2. piemērojot Publisko iepirkumu likuma 61. panta pirmās daļas 3. punktu un piekto daļu, - lai nodrošinātu sekmīgāku Līguma izpildes rezultātu, Pasūtītājs, pamatojot ar objektīvu nepieciešamību, ņemot vērā ekonomisko pamatotību, efektivitāti un Līguma kvalitātes uzlabošanu, bet nevērtējot attiecīgo grozījumu būtiskumu, var izdarīt grozījumus Līgumā, kopsummā nepārsniedzot 10% (desmit procentus) no sākotnējās Līgumcenas, bet neieskaitot grozījumus, kuri veikti atbilstoši Līguma 8.3.3. līdz 8.3.4. punktam;
8.3.3. piemērojot Publisko iepirkumu likuma 61. panta trešās daļas 2. punktu, - ietverot papildu Darbu apjomus, kas sākotnēji nav paredzēti iepirkumā un Līgumā, Pasūtītājam ir nepieciešami papildu Darbi, kas nebija iekļauti sākotnējā iepirkumā, un Uzņēmēja maiņa radītu būtisku izmaksu pieaugumu, un to nevar veikt tādu ekonomisku vai tehnisku iemeslu dēļ kā aizvietojamība vai savietojamība ar jau sākotnējā iepirkumā paredzētiem Darbiem. Katru šādu grozījumu rezultātā Līgumcenas pieaugums nedrīkst pārsniegt 50 (piecdesmit) procentus no sākotnējās Līgumcenas. Secīgi veiktu grozījumu mērķis nedrīkst būt šā ierobežojuma vai citu Publisko iepirkumu likuma prasību neievērošana;
8.3.4. piemērojot Publisko iepirkumu likuma 61. panta trešās daļas 3. punktu, ja Līguma grozījumi ir nepieciešami tādu iemeslu dēļ, kurus Pasūtītājs iepriekš nevarēja paredzēt. Katru šādu grozījumu rezultātā Līgumcenas pieaugums nedrīkst pārsniegt 50 (piecdesmit) procentus no sākotnējās Līgumcenas. Secīgi veiktu grozījumu mērķis nedrīkst būt šā ierobežojuma vai citu Publisko iepirkumu likuma prasību neievērošana;
8.4. Līguma darbība var tikt izbeigta pirms termiņa, Pusēm par to rakstiski vienojoties.
8.5. Izpildītājam ir tiesības vienpusēji atkāpties no Līguma, ja Pasūtītājs neveic maksājumu Līguma noteiktajā kārtībā un termiņā, un kavējums pārsniedz 30 (trīsdesmit) kalendārās dienas.
8.6. Pasūtītājs, rakstiski brīdinot Izpildītāju, ir tiesīgs vienpusēji lauzt Līgumu, ja:
8.6.1. Pakalpojums tiek sniegts neatbilstoši Līguma vai saistošo normatīvo aktu noteikumiem;
8.6.2. Izpildītājs, Līguma noslēgšanas vai izpildes laikā, sniedzis nepatiesas vai nepilnīgas ziņas vai apliecinājumus, vai veicis prettiesisku darbību; 
8.6.3. situācija, kad Izpildītājam ir nosūtītas 2 (divas) pamatotas pretenzijas, kas piestādītas pamatojoties uz sastādītiem aktiem par būtiskiem Pakalpojuma sniegšanas trūkumiem;
8.6.4. Izpildītājs nodevis Līguma saistības citai personai vai nomainījis apakšuzņēmējus bez saskaņošanas ar Pasūtītāju; 
8.6.5. Izpildītāja prettiesiskas darbības (bezdarbības) rezultātā Pasūtītājam ir nodarīti materiālie zaudējumi;
8.6.6. Izpildītājs nepilda jebkādas Līguma saistības, un neatbilstības nav novērstas 10 (desmit) dienu laikā no rakstiska brīdinājuma saņemšanas;
8.6.7.  Izpildītājam pasludināta maksātnespēja;
8.6.8.  ir apturēta Izpildītāja saimnieciskā darbība;
8.6.9.  Līguma izpildes laikā Izpildītājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
8.7. Ja Pasūtītājs vienpusēji izbeidz Līgumu, pamatojoties uz Līguma 8.6.apakšpunktu, Izpildītājs maksā Pasūtītājam līgumsodu 10% (desmit procentus) no Līguma cenas apmēra EUR ar PVN 10 (desmit) kalendāro dienu laikā no dienas, kad Pasūtītājs paziņojis par Līguma laušanu. Līgums tiek uzskatīts par lauztu 5. (piektajā) dienā no paziņojuma par Līguma laušanu izsūtīšanas dienu pa pastu (ierakstīta vēstule) uz Izpildītāja juridisko adresi vai elektroniski ar drošu elektronisko parakstu, nosūtot vēstuli uz Līgumā norādīto Izpildītāja e- adresi.
8.8. Ja Pasūtītājs izmanto tiesības vienpusēji izbeigt Līgumu, Puses sagatavo atsevišķu aktu par faktiski izpildīto Darbu apjomu un to vērtību. Pasūtītājs pieņem Darbus tādā apjomā, kādā tie ir veikti un cik tālu tos iespējams novērtēt, ja tie atbilst Līgumam. 
8.9. Ja Pasūtītājs lauž Līgumu 8.6. apakšpunktos norādītajos gadījumos, tam nav pienākums atlīdzināt jebkādus zaudējumus vai izdevumus, kādi Izpildītājam ir vai būtu radušies Līguma laušanas dēļ.
8.10. Pasūtītājam ir tiesības vienpusēji lauzt Līgumu, ja pirms Līguma noslēgšanas Līguma 8.6. apakšpunktā minētie attiecīgie apstākļi bija pastāvējuši, bet Pasūtītajam tie nebija zināmi.
8.11.  Līguma neizdevīgums, pārmērīgi zaudējumi, būtiskas nelabvēlīgas izmaiņas izejmateriālu, iekārtu, darbaspēka un citā tirgū, izpildes grūtības un citi līdzīgi apstākļi nav pamats Līguma izbeigšanai no Izpildītāja puses. Šajā gadījumā, Izpildītājs maksā Pasūtītājam līgumsodu 10% (desmit procentu) apmērā no līgumcenas apmēra EUR bez PVN 10 (desmit) kalendāro dienu laikā, no dienas, kad Izpildītājs paziņojis Pasūtītājam par Līguma laušanu. 
8.12.  Ja Līguma darbības laikā izveidojas apstākļi, kad nepieciešama Līguma darbības pārtraukšana Puses par to rakstveidā vienojas atsevišķi. 
9. Apakšuzņēmēju nomaiņa
9.1. Darbu veikšanai Izpildītājs piesaista Iepirkuma piedāvājumā norādītos apakšuzņēmējus. IZPILDĪTĀJS ir atbildīgs par piesaistīto apakšuzņēmēju veikto darbu atbilstību Līguma prasībām.
9.2. Šī Līguma parakstīšanas dienā, Izpildītājam jāiesniedz Darbu izpildē iesaistīto apakšuzņēmēju (ja tādus plānots iesaistīt) sarakstu, kurā norāda apakšuzņēmēja nosaukumu, kontaktinformāciju un to pārstāvēttiesīgo personu, ciktāl minētā informācija ir zināma. Sarakstā norāda arī apakšuzņēmēju apakšuzņēmējus. Izpildītājam Līguma izpildes laikā jāziņo Pasūtītājam par jebkurām minētās informācijas izmaiņām, kā arī jāpapildina saraksts ar informāciju par apakšuzņēmēju, kas tiek vēlāk iesaistīts Projektēšanas darbu izpildē. 
9.3. Izpildītājs nav tiesīgs bez saskaņošanas ar Pasūtītāju veikt piedāvājumā norādīto apakšuzņēmēju nomaiņu un iesaistīt papildu apakšuzņēmējus Līguma izpildē. Izpildītājam ir pienākums saskaņot ar Pasūtītāju papildu apakšuzņēmēju iesaistīšanu Līguma izpildē. 
9.4. Piedāvājumā norādītā apakšuzņēmēja nomaiņa pieļaujama tikai Līgumā norādītajā kārtībā un gadījumos. Pasūtītājs nepiekrīt piedāvājumā norādītā apakšuzņēmēja  nomaiņai Līgumā norādītajos gadījumos un gadījumos, kad piedāvātais apakšuzņēmējs  neatbilst Iepirkuma dokumentos izvirzītajām prasībām vai tam nav vismaz tādas pašas kvalifikācijas un pieredzes kā apakšuzņēmējam, kas tika vērtēts, nosakot saimnieciski visizdevīgāko piedāvājumu.
9.5. Pasūtītājs nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
9.5.1. Piedāvātais apakšuzņēmējs neatbilst Iepirkuma dokumentos apakšuzņēmējiem izvirzītajām prasībām;
9.5.2. Tiek nomainīts apakšuzņēmējs, uz kura iespējām Iepirkumā Izpildītājs balstījies, lai apliecinātu savas kvalifikācijas atbilstību paziņojumā par līgumu un Iepirkuma dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Iepirkumā Izpildītājs atsaucies, apliecinot savu atbilstību Iepirkumā noteiktajām prasībām, vai tas atbilst šā Publisko iepirkumu likuma 42. panta otrās daļas 1.,2., 3., 4., 5., 6., 7. un 10. punktā minētajiem izslēgšanas iemesliem;
9.5.3. Piedāvātais apakšuzņēmējs, kura sniedzamo pakalpojumu vērtība ir vismaz 10 000 euro, atbilst Publisko iepirkumu likuma 42. panta otrās daļas 1., 2., 3., 4., 5., 6., 7. un 10.,  punktā minētajiem izslēgšanas iemesliem;
9.5.4. Apakšuzņēmēja maiņas rezultātā tiktu izdarīti tādi grozījumi Izpildītāja piedāvājumā Iepirkumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši Iepirkuma  dokumentos noteiktajiem piedāvājuma izvērtēšanas kritērijiem.
9.6. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši Iepirkuma dokumentos noteiktajiem piedāvājuma izvērtēšanas kritērijiem.
9.7. Izpildītājs apakšuzņēmēju piesaistīšanas vai nomaiņas gadījumā iesniedz Pasūtītājam apakšuzņēmēju sarakstu, kurā norādīta visa aktuālā informācija par Līguma izpildē piesaistītiem apakšuzņēmējiem (konsolidēta versija ar aktuālo informāciju), kurā norādīta visa aktuālā informācija un Līguma 9.8. punktā norādītos dokumentus un informāciju.
9.8. Izpildītājam par apakšuzņēmēju jāiesniedz Pasūtītājam šādi dokumenti:
9.8.1. Iesniegums brīvā formā apakšuzņēmēja nomaiņai vai piesaistīšanai, norādot nododamo darbu veidu un sniedzamo  pakalpojumu vērtību Līguma izpildē (ja attiecināms);
9.8.2. Piekrišana, kas apliecina apakšuzņēmēja gatavību sniegt konkrētos pakalpojumus atbilstoši Līguma priekšmetam. Apakšuzņēmēja piekrišanas raksts un apliecinājums jāparaksta apakšuzņēmēja pārstāvim ar pārstāvības tiesībām vai tā pilnvarotai personai. Gadījumā, ja piekrišanas rakstu paraksta pilnvarota persona, tad jāiesniedz personas ar pārstāvības tiesībām izsniegta pilnvara citai personai parakstīt piekrišanas rakstu;
9.8.3. Apakšuzņēmēja kvalifikāciju apliecinoši dokumenti saskaņā ar Iepirkuma dokumentāciju, ja tāda prasība izvirzīta – attiecas gadījumos, kad Izpildītājs Līguma izpildē vēlas nomainīt apakšuzņēmēju, uz kura iespējām balstījies savas kvalifikācijas novērtēšanai.
9.9. Pasūtītājs apakšuzņēmēja atbilstību Publisko iepirkumu likuma noteikumiem pārbauda saskaņā ar Publisko iepirkumu likuma un Iepirkuma nolikuma noteikumiem un pozitīva lēmuma gadījumā saskaņo iesniegto apakšuzņēmēju piesaisti/nomaiņu.
9.10. Pārbaudot jaunā apakšuzņēmēja atbilstību, Pasūtītājs piemēro Publisko iepirkumu likuma 42. panta noteikumus un izslēgšanas iemeslu pārbaudi veic tajā datumā, kad Pasūtītājs lemj par atļaujas sniegšanu Izpildītājam nomainīt apakšuzņēmēju vai piesaistīt jaunu apakšuzņēmēju Līguma izpildes nodrošināšanai. Publisko iepirkumu likuma 42. panta ceturtās daļas 2., 3. un 4. punktā minētos termiņus skaita no dienas, kad lūgums par apakšuzņēmēja nomaiņu iesniegts Pasūtītājam.
9.11. Pasūtītājs pieņem lēmumu atļaut vai atteikt Izpildītāja Iepirkumā iesniegtā personāla vai apakšuzņēmēja nomaiņu vai jauna personāla vai apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darba dienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Publisko iepirkuma likuma 62. panta un Līguma noteikumiem.
9.12. Grozījumi apakšuzņēmēju sarakstā tiek noformēti, reģistrējot Pasūtītāja saskaņoto apakšuzņēmēju sarakstu (konsolidēto versiju ar aktuālo informāciju) pie Līguma.  Līdz ar jaunā saraksta reģistrēšanu pie Līguma spēku zaudē iepriekšējais saraksts. Atsevišķi Līguma grozījumi par šo netiek sagatavoti.
9.13. Apakšuzņēmēja piesaistīšana Līguma izpildē pēc Izpildītāja iniciatīvas neatbrīvo Izpildītāju no atbildības par Līguma izpildi kopumā vai kādu no daļām, kā arī neuzliek Pasūtītājam papildu pienākumus un saistības.
9.14. Izpildītājs ir atbildīgs par to, lai saskaņā ar šo Līgumu Projektēšanas darbu izpildē iesaistīts apakšuzņēmējs nepiesaistītu darbu izpildē citus apakšuzņēmējus bez Pasūtītāja rakstiskas piekrišanas.
9.15. Pasūtītājs nav atbildīgs par Izpildītāja nokavētiem vai vispār neveiktiem norēķiniem ar tā piesaistītajiem apakšuzņēmējiem. 
10. Personas datu aizsardzība
10.1. Pusei ir tiesības apstrādāt no otras Puses iegūtos fizisko personu datus tikai ar mērķi nodrošināt Līgumā noteikto saistību izpildi, ievērojot tiesību normatīvajos aktos noteiktās prasības šādu datu apstrādei un aizsardzībai, tajā skaitā no 2018. gada 25. maija ievērojot Eiropas Parlamenta un Padomes 2016. gada 27.aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasības.
10.2. Puse, kura nodod otrai Pusei fizisko personu datus apstrādei, atbild par piekrišanu iegūšanu no attiecīgajiem datu subjektiem.
10.3. Puses apņemas nenodot tālāk trešajām personām no otras Puses iegūtos fizisko personu datus, izņemot gadījumus, kad Līgumā ir noteikts citādāk, vai tiesību normatīvie akti paredz šādu datu nodošanu.
10.4.  Ja saskaņā ar tiesību normatīvajiem aktiem Pusēm var rasties pienākums nodot tālāk trešajām personām no otras Puses iegūtos fiziskās personas datus, tas, pirms šādu datu nodošanas informē par to otru Pusi, ja vien tiesību normatīvie akti to neaizliedz.
10.5. Neskatoties uz Līguma 12.3.punktā minēto, Piegādātājs piekrīt, ka Pasūtītājs nodod no Piegādātāja saņemtos fizisko personu datus trešajām personām, kas sniedz Pasūtītājam pakalpojumus un ar kurām Pasūtītājs sadarbojas tā darbības un šī Līguma izpildes nodrošināšanai.
10.6. Puses apņemas pēc otras Puses pieprasījuma iznīcināt no otras Puses iegūtos fizisko personu datus, ja  izbeidzas nepieciešamība tos apstrādāt šī Līguma izpildes nodrošināšanai
11. Citi līguma noteikumi
11.1. Visi jautājumi, kas nav atrunāti šajā Līgumā tiek risināti, saskaņā ar Latvijas Republikas normatīvajos aktos noteikto regulējumu, kas attiecas uz noslēgto Līgumu un Darbu izpildi.
11.2. Šis Līgums ir saistošs kā Pusēm, tā arī to tiesību un pienākumu pārņēmējiem. Nevienai no Pusēm nevar no Līguma izrietošās saistības, tiesības vai pienākumus pilnā apjomā vai daļēji nodot vai pieņemt bez otras Puses rakstiskas piekrišanas. Izņēmumi pieļaujami Līgumā noteiktajā kārtībā attiecībā uz darba veicēju vai apakšuzņēmēju nomaiņu vai jaunu darba veicēju vai apakšuzņēmēju iesaistīšanu Līguma izpildē, vai gadījumā, ja Puses saistību un tiesību pārņemšana noteikta ar likumu vai tiesas nolēmumu un reģistrēta normatīvajos tiesību aktos noteiktajā kārtībā, tad tādā gadījumā, Pusei, kura saistības un tiesības tiek pārņemtas, ir pienākums nekavējoties, bet ne vēlāk kā 3 (trīs) kalendāro dienu laikā, rakstveidā informēt otru Pusi par saistību un tiesību pārņemšanas tiesisko pamatu un saistību un tiesību pārņēmēju. 
11.3. Ja kāds no Līguma punktiem un punktiem neparedzētu apstākļu dēļ tiek atzīts par spēkā neesošu vai normatīvajiem aktiem neatbilstošu, tas neietekmē citu Līgumā pielīgto saistību izpildi, kuras netiek skartas sakarā ar šīm izmaiņām.
11.4. Visi no šī Līguma izrietošie paziņojumi, lūgumi, pieprasījumi un cita informācija ir noformējama rakstveidā latviešu valodā. Atbildes uz otras Puses iesniegumu, paziņojumu vai pieprasījumu jāsniedz 10 (desmit) darba dienu laikā pēc konkrēta dokumenta saņemšanas, izņemot, ja Līgumā noteikts cits termiņš vai kāda Puse ir noteikusi citādi. 
11.5. Gadījumā, ja Līgumā un tā pielikumos nav atrodams neviens termiņš konkrētam gadījumam, tad parakstot šo Līgumu, Puses piekrīt un apliecina, ka ievēros 10 (desmit) darba dienu termiņu no jebkāda notikuma iestāšanās brīža, kas uzliek kādai Pusei pienākumu.
11.6. Ja starp Līgumu un tā pielikumiem vai citiem ar Darbu izpildi saistītajiem dokumentiem rodas pretrunas, Pasūtītājam ir tiesības noteikt prioritāro dokumentu/prasību.
11.7. Par Līguma izpildei būtisko rekvizītu maiņu, kā arī par izmaiņām amatpersonu ar paraksta tiesībām sastāvā, Puses informē viena otru 5 (piecu) dienu laikā. Ja kāda no Pusēm neinformē otru Pusi par savu rekvizītu maiņu šajā Līgumā noteiktajā termiņā, tas uzņemas atbildību par visiem zaudējumiem, kas šajā sakarā varētu rasties otrai Pusei. 
11.8. Līgumā minētie pielikumi un ar šī Līguma izpildi saistītie pielikumi, tajā skaitā izmaiņas un papildinājumi, kas ir rakstiski noformēti pēc to parakstīšanas kļūst par šī Līguma pielikumiem un ir šī Līguma neatņemamas sastāvdaļas.  
11.9. Strīdus un domstarpības, kas Pusēm var rasties Līguma izpildes gaitā par Līgumu un tā izpildi, Puses risina pārrunu ceļā, noformējot to rakstveidā un parakstot Pusēm vai to pilnvarotiem pārstāvjiem. Ja strīdus un domstarpības nav iespējams atrisināt pārrunu ceļā, tad tie nododami izšķiršanai tiesā, Latvijas Republikas normatīvajos aktos noteiktajā kārtībā.
11.10. Kontaktpersona, atbildīgā persona par Līguma izpildes jautājumiem no Pasūtītāja puses ir ________, tālrunis _____, e-pasts: _____________. 
11.11. [bookmark: m_8885860738026164357__Hlk52299119]Kontaktpersona par Līguma izpildes jautājumiem no Izpildītāja puses ir _____, tālrunis _____, e-pasts: _____________. 
11.12. Šis Līgums sagatavots un parakstīts divos identiskos eksemplāros latviešu valodā uz …(……) lapas pusēm, katrai Pusei pa vienam eksemplāram ar vienādu juridisku spēku. Viens Līguma eksemplārs nodots Pasūtītājam, bet otrs –Izpildītājam. Abiem Līguma eksemplāriem ir vienāds juridisks spēks.
VAI  
Līgums sagatavots un parakstīts latviešu valodā. Līgums elektroniska dokumenta veidā tiek parakstīts ar drošu elektronisko parakstu un laika zīmogu. Līguma parakstīšanas datums ir pēdējā parakstītāja laika zīmoga datums un laiks. 
 [pirms līguma slēgšanas tiek norādīts atbilstošais Līguma punkta formulējums atkarībā no līguma parakstīšanas veida (papīra vai elektroniskā formātā)]. 
11.13. Līguma pielikumi: 
Pielikums Nr.1 “Tehniskā specifikācija – tehniskais piedāvājums” uz _ (<lapu skaits vārdiem>) lapām.
Pielikums Nr.2 “Finanšu piedāvājums uz __ (<lapu skaits vārdiem>) lapām.
12. Pušu rekvizīti un paraksti:

